เล่นกับน้องหมาที่เลี้ยงแล้ว จู่ๆก็สังเกตุเห็นแผล เล็กๆมีเลือดซิบๆที่นิ้ว แล้วลูกสุนัขยังไม่ถึงอายุฉีดวัคซีนเลยค่ะ (ไม่แน่ใจว่าแผลเกิดจากน้องกัดมั้ยนะคะ) แต่มือก็คือสัมผัสน้องตลอด ต้องไปฉีดกระตุ้นวัคซีนมั้ยคะ เพราะเคยไปฉีดประมาณเกือบๆปีที่แล้วค่ะ
สวัสดีค่ะ หากโดนสุนัขข่วนจนผิวหนังเกิดบาดแผล มีเลือดออก หรือไม่แน่ใจว่าโดนข่วนหรือไม่ ก็อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นสุนัขที่เลี้ยงเอง อาจใช้วิธีเฝ้าสังเกตอาการสุนัขไปก่อนก็ได้ โดยหากสุนัขไม่มีอาการผิดปกติภายใน 3-4 วัน เช่น นิสัยเปลี่ยนไป ดุร้ายมากขึ้น วิ่งไล่กัดคนไปทั่ว หรือซึม ไม่กินอาหาร ไม่กินน้ำ เป็นต้น ก็แสดงว่าสุนัขไม่น่าเป็นโรคพิษสุนัขบ้า จึงอาจยังไม่จำเป็นต้องไปฉีดวัคซีนพิษสุนัขบ้า และให้สังเกตอาการไปต่ออีก 10 วัน หากสุนัขไม่ตายภายใน 14 แสดงว่าสุนัขไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะแต่หากสุนัขมีอาการผิดปกติใน 3-4 วัน ก็ควรรีบไปฉีดวัคซีน ซึ่งหากเคยฉีดครบคอร์สมาแล้วเมื่อประมาณ 1 ปีก่อน ก็ให้ฉีดกระตุ้น 2 เข็มค่ะ โดยสามารถไปฉีดได้ทันอยู่ค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ